《晚岁送馆人归省》
宋代·裘万顷

不厌冰霜路，冲寒办一归。
晨鸡戒鞍马，春酒寿庭闱。
灯火知辛苦，云霄会奋飞。
相期纡绿绶，非但戏斑衣。

作者简介：裘万顷（？～1219）南宋诗人。字元量，号竹斋，洪州新建（今江西南昌）人。淳熙十四年进士，历仕吏部架阁、大理司直、江西抚干，性至孝，有节操，有诗集行世，其诗清婉流利，描绘却颇有情致。